21 


01000053101940002 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΟΤΟ _ Αρ. ΦύλλουΒ 

31 Ιανουάριου 1994 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

9. Βαθμολογική και μισθολογική εξέλιξη και ασφά¬ 
λιση μετατασσομένου Επιστημονικού Συνεργάτη 
στο Εθνικό Μετσόβιο Πολυτεχνείο, σύμφωνα με 
τις διατάξεις των άρθρων 35 και 37 του Ν. 1268/ 

1982...; 

10. Καθορισμός εποπτείας του Υπουργού Τουρισμού 

στον Ε.Ο.Τ. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 9 (1) 

Βαθμολογική και μισθολογική εξέλιξη και ασφάλιση μετα¬ 
τασσομένου Επιστημονικού Συνεργάτη στο Εθνικό Με¬ 
τσόβιο Πολυτεχνείο, σύμφωνα με τις διατάξεις των άρ¬ 
θρων 35 και 37 του Ν. 1268/1982. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 35 και 37 παρ. 2 εδάφιο β του Ν. 
1268/82 «Για τη δομή και λειτουργία των Α.Ε.Ι.» (Α’ 87) 
και 

β) Του άρθρου 29Α του Ν. 1558/85 (Α' 137) όπως αυτό 
προστέθηκε με το άρθρο 27 του Ν. 2081/92 (Α 154). 

γ) Της απόφασης 2024/26.10.93 «Ανάθεση αρμοδιο¬ 
τήτων στον Υφυπουργό Υγείας, Πρόνοιας και Κοινωνικών 
Ασφαλίσεων» (Β' 833). 

2. Τις διατάξεις του άρθρου 1 παρ. 1 εδάφιο ε' του Π.Δ. 
130/92 «Περιορισμός συναρμοδιοτήτων κατά την έκδοση 
Π.Δ. σε θέματα αρμοδιότητας Υπουργείων» (Α' 65). 

3. Το γεγονός ότι από τις διατάξεις του διατάγματος αυ¬ 
τού δεν προκαλείται καμία επιπρόσθετη δαπάνη στον 
Κρατικό Προϋπολογισμό, καθόσον τη θέση αυτή θα κατα¬ 
λάβει Επιστημονικός Συνεργάτης, που ήδη υπηρετεί στο 
Πανεπιστήμιο Πατρών και ο οποίος αμείβεται από τον 
Κρατικό Προϋπολογισμό. 

4. Την αριθμ. 727/1993 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 


Αρθρο 1 

Κατάταξη θέσης 

Η ειδική προσωρινή θέση, που συστήθηκε με την αριθμ. 
Β1 /438/16.7.1993 απόφαση του Υπουργού Εθνικής Παι¬ 
δείας και θρησκευμάτων (Β' 609) στο Εθνικό Μετσόβιο 
Πολυτεχνείο για τη μετάταξη στη θέση αυτή του Επιστη¬ 
μονικού Συνεργάτη του Τμήματος Πολιτικών Μηχανικών 
της Πολυτεχνικής Σχολής του Πανεπιστημίου Πατρών, κα¬ 
τατάσσεται στον κλάδο ΠΕ Μηχανικών με βαθμό «Ειση¬ 
γητή Α'». 

Αρθρο 2 

Βαθμολογική - Μισθολογική Εξέλιξη 

1. Η βαθμολογική κατάταξη και εξέλιξη του μετατασσο¬ 
μένου ενεργείται, σύμφωνα με τις διατάξεις του Υπαλλη¬ 
λικού Κώδικα και του Ν. 2085/92 (Α' 170). 

2. Η μισθολογική εξέλιξη ενεργείται, σύμφωνα με τις 
διατάξεις του Ν. 1505/1984 (Α' 194), όπως τροποποιήθη¬ 
καν με τις διατάξεις του Ν. 1810/1988 (Α' 223). 

Η κατάταξη στα μισθολογικά κλιμάκια του άρθρου 3 πα¬ 
ράγραφος 5 του νόμου αυτού γίνεται με βάση το συνολικό 
χρόνο υπηρεσίας του μετατασσομένου, στην οποία προ- 
σμετράται και η κατά το άρθρο 16 του ίδιου νόμου προϋ¬ 
πηρεσία. 

Τυχόν προκύπτουσα διαφορά μεταξύ καταβαλλομένων 
και αποδοχών που δικαιούται ο υπάλληλος κατά την ημέρα 
της μετάταξης διατηρείται ως προσωπική διαφορά στο μι- 
σθολογικό κλιμάκιο κατάταξης και μειώνεται κάθε φορά 
κατά το ποσό της αύξησης που θα παίρνει ο μετατασσόμε¬ 
νος μετά την κατάταξή του σε μισθολογικό κλιμάκιο, από 
χορήγηση επομένων μισθολογικών κλιμακίων ή χρονοεπι- 
δόματος μέχρι την εξαφάνισή της. 

Αρθρο 3 

Κύρια και Επικουρική Ασφάλιση 

Για τα θέματα Κύριας και Επικουρικής Ασφάλισης, κα¬ 
θώς και εφάπαξ παροχών του μετατασσομένου, έχουν 
εφαρμογή οι διατάξεις που ισχύουν για το μόνιμο προσω¬ 
πικό του κλάδου ΠΕ Μηχανικών του Εθνικού Μετσοβίου 
Πολυτεχνείου. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 21 Ιανουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΦΟΙΒΟΣ ΙΩΑΝΝΙΔΗΣ ΔΗΜΗΤΡΙΟΣ ΦΑΤΟΥΡΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 10 (2) 

Καθορισμός εποπτείας του Υπουργού Τουρισμού στον 

Ε.Ο.Τ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψιν: 

α) Το άρθρο 24 παρ. 6 του Ν. 1558/85 «Κυβέρνηση και 
Κυβερνητικά Όργανα» (ΦΕΚ Α’ 137). 

β) Το άρθρο 1 παρ. 2 του Ν. 2160/1993 «Ρυθμίσεις για 
τον Τουρισμό και άλλες διατάξεις» (ΦΕΚ Α' 118). 

γ) Το άρθρο 2 του Ν. 1835/1989 «Σύσταση Υπουργείου 
Τουρισμού και ρύθμιση θεμάτων δημόσιας διοίκησης» 
(ΦΕΚ Α' 76). 

δ) Το άρθρο 29Α του Ν. 1558/1985, όπως προσετέθη 
με το άρθρο 27 του Ν. 2081/1992. 

ε) Το Π.Δ. 459/1993 περί ανασυστάσεως του Υπουρ¬ 
γείου Τουρισμού και καθορισμού των αρμοδιοτήτων (ΦΕΚ 
Α' 193). 


στ) Το Π.Δ. 207/1989 «Καθορισμός αρμοδιοτήτων 
Υπουργείου Τουρισμού» (ΦΕΚ Α 98). 

ζ) Το Π.Δ. 884/1976 «Κανονισμός διορθώσεως των 
Υπηρεσιών και καταστάσεως του προσωπικού του ΕΟΤ» 
(ΦΕΚ Α' 325). 

η) Την υπ’ αριθμ. 59/12.1.94 βεβαίωση του Υπουργείου 
Τουρισμού ότι δεν προκαλείται δαπάνη σε βάρος του Κρα¬ 
τικού Προϋπολογισμού, από το παρόν διάταγμα. 

θ) Την υπ’ αριθμ. 11/1994 Έκθεση Πρακτικών του τμή¬ 
ματος Ε του Συμβουλίου της Επικράτειας, με πρόταση του 
Πρωθυπουργού και του Υπουργού Τουρισμού, αποφασί¬ 
ζουμε: 

Αρθρο 1 

Οι πράξεις των οργάνων του Ε.Ο.Τ. και των υπηρεσιών 
του που μνημονεύονται στο νόμο 2160/1993 και στο Π.Δ. 
884/1976 υπόκεινται στην έγκριση του Υπουργού Τουρι¬ 
σμού. 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργο Τουρισμού αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 28 Ιανουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΤΟΥΡΙΣΜΟΥ 

ΔΙΟΝΥΣΗΣ ΛΙΒΑΝΟΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



